Na temelju članka 13. Izjave o osnivanju društva s ograničenom odgovornošću Razvojne agencije Grada Kutjeva – ERA Europska razvojna agencija d.o.o. za usluge, Skupština Društva, zastupana po Gradonačelniku Grada Kutjeva Josipu Budimiru, mag. oec., dana 16. veljače 2022. godine raspisuje

**NATJEČAJ**

**za izbor direktora Razvojne agencije Grada Kutjeva – ERA**

**Europska razvojna agencija d.o.o. za usluge**

Na ovaj natječaj za izbor direktora Razvojne agencije Grada Kutjeva – ERA Europska razvojna agencija d.o.o. za usluge (dalje u tekstu: natječaj) mogu se ravnopravno prijaviti kandidati oba spola, a riječi i pojmovi koji imaju rodno značenje korišteni su ovom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Direktor se bira na mandat od 4 godine.

Kandidati koji se prijave na natječaj, osim uvjeta iz članka 239. Zakona o trgovačkim društvima, moraju ispunjavati sljedeće uvjete:

* završen diplomski studij (magistar struke) ili specijalistički diplomski stručni studij (stručni specijalist)
* najmanje jedna godina radnog iskustva u pripremi i provedbi projekata sufinanciranih sredstvima Europske unije
* znanje rada na računalo
* poznavanje najmanje jednog svjetskog jezika
* organizacijske i komunikacijske vještine potrebne za upravljanje Društvom

Uz prijavu na natječaj, kandidati obvezno prilažu:

* životopis
* dokaz o hrvatskom državljanstvu (preslika domovnice ili osobne iskaznice)
* dokaz o stručnoj spremi (preslika diplome)
* dokaz o radnom stažu (elektronički zapis Hrvatskog zavoda za mirovinsko osiguranje ne stariji od 30 dana)
* uvjerenje o nekažnjavanju, ne starije od 6 mjeseci
* dokaz o ispunjavanju uvjeta o ranom iskustvu na odgovarajućim poslovima (ugovor o radu, potvrda poslodavca, rješenje o rasporedu na radno mjesto...)
* izjavu kandidata ovjerenu kod javnog bilježnika da ne postoji prepreka za imenovanje iz članka 239. Zakona o trgovačkim društvima
* Prijedlog Programa rada i razvoja Društva

Nepotpune i nepravovremene prijave neće se razmatrati.

Rok za podnošenje prijava je 8 dana od objave na web stranici Grada Kutjeva i oglasnoj ploči Hrvatskog zavoda za zapošljavanje, odnosno zaključno do 24. veljače 2022. godine.

Prijave na natječaj dostavljaju se u zatvorenoj omotnici na adresu:

**Razvojna agencija grada Kutjeva – ERA Europska razvojna agencija d.o.o.**

**Trg graševine 1, 34340 Kutjevo**

s naznakom **"Prijava na natječaj za izbor direktora".**

Kandidati koji zadovoljavaju formalne uvjete pristupit će prethodnoj provjeri znanja.

O rezultatima natječaja kandidati će biti obaviješteni u zakonskom roku.

SKUPŠTINA DRUŠTVA

Josip Budimir, mag.oec.